En røver slap søndag eftermiddag af sted med kontanter og cigaretter efter at have røvet et minimarked på Lemvigvej 80 i Aalborg Øst. - Han truer ekspedienten med en køkkenkniv og flygter fra stedet i en grøn BMW, fortæller vagtchef ved Nordjyllands Politi Bruno Brix. Bilen er en grøn model 316 fra midten af 90'erne, men på trods af den gode beskrivelse af flugtbilen, var det klokken 16.15 - en time efter røveriet - ikke lykkedes at lokalisere hverken den eller røveren. Røveren beskrives som en mand på 35-40 år. Han er kraftig og var iført en sort jakke og en sort hue. Nordjyllands Politi hører gerne fra vidner eller andre, der kan hjælpe i sagen.

Opsummering:
Et minimarked på Lemvigvej i Aalborg Øst blev søndag eftermiddag udsat for røveri.